ཏི་སྨ།
ཐེག་པ་ཆེན་པོའི་མན་ངག་གི་བསྟན་བཅོས་ཡིད་བཞིན་རིན་པོ་ཆེའི་མཛོད་ཀྱི་འགྲེལ་ཆུང་པདྨ་དཀར་པོའི་འཁྲི་ཤིང་ཞེས་བྱ་བ་བཞུགས་སོ།།

ན་མོ་གུ་རུ་མཉྫུ་ཤྲཱི་ཡེ།རང་བཞིན་འོདགསལ་བདེ་གཤེགས་སྙིང་པོའི་ཁམས།།གློ་བུར་སྒྲིབ་པའི
སྲུབས་ལས་ཡོངས་གྲོལ་བས།།ཟག་མེད་ཡོན་ཏན་མཁའ་དངརབ་མཉམ་པའི།།སྐུ་གསུམ་སྟོན་འཁོར་བསྟན་པར་བཅས་ཀུན
རྒྱལ།།རྒྱལ་བའི་ཆོས་ཚུལ་ཟབ་དང་རྒྱ་ཆེའི་བཅུད།།ཇི་བཞིནསྡུད་མཁས་ཀུན་མཁྱེན་ཆོས་ཀྱི་རྗེ།།དེ་ཡི་རིང་ལུགས་འཛིན་མཛད
རྒྱུད་པར་བཅས།།དཔལ་མགོན་བླ་མའི་ཞབས་ལ་ཕྱགབྱས་ནས།།བསྟན་ལ་གུས་དང་གཞན་ལ་ཕན་འདོད་བློས།།

འཇམ་དཔལ་དགྱེས་པའི་གསུང་གི་སྒྲོན་མ་ལ།།བརྟེན་ནས་ཡིད་བཞིན་མཛོད་ཀྱི་ཚིག་གི་འགྲིལ།།ངོ་མཚར་པདྨ་དཀར་པོའི་འཁྲི་ཤིང
སྤེལ།།འདིར་གདོད་མའི་མགོན་པོ་དཔལ་ཀུན་ཏུ་བཟང་པོ་དང་ཞལ་མི་གཉིས་པ་ཀུན་མཁྱེན་ཆོས་ཀྱི་རྒྱལ་པོ་ཀློང་ཆེན་རབ་འབྱམས་ཀྱི་ཞལ་སྔ་ནས་སྤྲུལ་བའི།ཐེག
པ་ཆེན་པོ་ཟབ་པ་དང་རྒྱ་ཆེའི་གནད་མཐའ་དག་གསལ་བར་སྟོན་པའི་མན་ངག་གི་བསྤྱན་བཅོས་ཡིད་བཞིན་རིན་པོ་ཆེའི་མཛོད་འདི་ཉིད།ཐམས་ཅད་མཁྱེན
པ་མི་ཕམ་འཇམ་དཔལ་དགྱེས་པའི་རྡོ་རྗེའི་གསུང་གི་སྨོན་མེའི་སྣང་བ་ལ་བརྟེན་ནས་ཆོག་འགྲེལ་མདོར་བསྡུས་སུ་འཆད་པ་ལ།མཚན་གྱི་དོན།བྱ་བ་རྩོམ་པའི

ཕྱག།གཞུང་གི་དོན།མཇུག་གི་དོན་དང་བཞི་ལས།དང་པོ་ནི།རྒྱ་གར་སྐད་དུ།མཱ་ཧཱ་ཡཱནཱ་ཨུ་པཱ་དྭེ་ཤྭ་ཤསྟྲ་ཙྪིནྡ་རཱཏྣ་ཀྲོཥྚ་ནཱ་མ།བོད་སྐད་དུ།ཐེག་པ་ཆེན་པོའི་མན་ངག་གི་བསྣུན
བཅྡོཾས་ཡིད་བཞིན་རིན་པོ་ཆེའི་མཛོད་ཅེས་བྱ་བ།དེ་གཉིས་ཤན་སྦྱར་ན།མ་ཧཱ་ཡཱན།ཐེག་པ་ཆེན་པོའི།།ཨུ་པཱ་དེ་ཤི།མནི་ངག་གི།ཤཱསྟྲ།བསྟན་བཅོས།ཙྪིནྡ་རཱཏྣ་ཡིད་བཞིན་རིན་པོ་ཆེའི།
ཀློཥྛ་མཛོད།ནཱམྦྷ་ཅེས་བྱ་བ་སྟེ།མཚན་གྱི་དོན་ནི།ཡཱ་ནའི་སྒྲ་ལས་དྲངས་ན་ཁྱོགས་སམ་བཞོན་པ་ལ་འཇུག་པས་གང་དུ་འདེགས་པར་བྱེད་པའི་དོན་གྱིས་ཐེག་པ་སྟེ།དབྱེ་ན་འདིས་འདེགས་པ
ལམ་དང་།འདིར་འདེགས་པ་འབྲས་བུའི་ཐེག་པ་གཉིས་སོ།།དེ་ལ་ཡང་།དམིགས་པ་དང་།སྒྲུབ་པ་དང་།ཡེ་ཤེས་དང་།བརྩོན་འགྲུས་དང་།ཐབས་མཁས་དང་།གྲུབ་པ་དང་།།
ཕྲིན་ལས་ཏེ་ཆེན་པོ་བདུན་དང་ལྡན་པས་ཆེན་པོ།ཚེག་ཆུང་ངུས་དོན་ཆེན་པོ་བདེ་བླག་ཏུ་རྟོགས་པར་བྱེད་ནུས་པས་མུན་ངག་གི།འཆོས་སྐྱོབ་ཀྱི་ཡོན་ཏན་གཉིས་དང་ལྡན་པས་བསྟན་བཅོས།དམ
ཆོས་རྒྱ་མཚོ་ལྟ་བུའི་སྙིང་པོ་བསྡུས་པའི་ལམ་དང་འབྲས་བུའི་འདོད་པ་ཐམས་ཅད་འཇོ་བས་ཡིད་བཞིན་རིན་པོ་ཆེའི་མཛོད་ཅེས་བྱ་བ་སྟེ་དཔེ་དོན་འབྲེལ་བ་ཅན་གྱི་སྒོ་ནས་སོ།།གཉིས་པ་ནི།།

ཉོན་མོངས་པ་དང་ཉེས་པའི་ཟུག་དུ་ཀུན་དང་བྲལ་བས་འཇམ་ཞིང་།མཁྱེན་གཉིས་སམ་དོན་གཉིས་ལྷུན་གྱིས་གྲུབ་པའི་དཔལ་དང་ལྡན་པ་རྒྱལ་ཀུན་ཡེ་ཤེས་ཀྱི་སྐུ་ཅན་རྟག
པར་བགྲེས་རྒུད་གཞོམ་གཞིག་དང་བྲལ་བ་རྒྱལ་སྲས་གཞོན་ནུའི་ཚུལ་འཆང་བས་གཞོན་ནུར་གྱུར་པ་དེ་ལ་ཕྱག་འཚལ་ལོ།།ཞེས་སོ།།གསུམ་པ་ལ།བསྟན་བཅོས་རྩོམ་པ་ལ་འཇུག་པའི
ཡན་ལག་བརྩམ་བྱ་བསྟན་བཅོས་ཀྱི་ལུས་དངོས།མཇུག་ཡོངས་སུ་རྫོགས་པའི་བྱ་བ་དང་གསུམ།དང་པོ་ལ།མཆོད་པར་བརྗོད་པ།རྩོམ་པར་དམ་བཅའ་བ་གཉིས།དང་པོ་ནི།
དམིགས་མེད་ཞི་བའི་ཐུགས་རྗེའི་མཁའ་དབྱིངས་རང་བཞིན་གྱིས་སྟོད་གསྔལ་ཞིང་ངོ་བོ་ཉིད་ཀྱིས་རྣམ་པར་དག་པ་ནི་ཆོས་ཀྱི་སྐུ་ཡིན་ལ།ལོངས་སྤྱོད་རྫོགས་པའི་སྐུ་ནི་ཤེས་བྱ་ཐམས་ཅད་གཟིགས་པའི་
མཁྱེན་པ་དང་སེམས་ཅན་ཐམས་ཅད་ལ་བརྩེ་བའི་བྱམས་པ་ཆེན་པོ་གཉིས་ཀྱི་ཟླ་བའི་དཀྱིལ་འཁོར་ཀུན་ནས་གང་བས་མཛེས་པར་བྱས་ཤིང་།དེ་ཉིད་ཀྱི་ངང་ལས་མཐའ་ཡས་པའི་སྐྱེ་དགུའི་འདོད་པ
ཐམས་ཅད་སྟེར་བའི་སྤྲུལ་པའི་རྣམ་པར་རྩོལ་བ་ཚད་མེད་པ་མངོན་པར་སྣང་བ་ཅན་ཏེ།།དེས་གནས་སྐབས་སུ་ཕན་པ་དང་མཐར་ཐུག་ཞི་བ་དེའི་དོན་གཉིས་ཀྱི་འོད་ཟེར་སྟོང་ཕྲག་སེམས་ཅན་གྱི་ཁམས

ལ་འཕྲོ་བའི་ཕྲིན་ལས་བསམ་མི་ཁྱབ་པ་མངའ་བ་དེ་ལ་ཕྱག་འཚལ་ལོ།།ཞེས་པའོ།།འདིས་སངས་རྒྱས་དང་བྱང་ཆུབ་སེམས་དཔའ་ཆེན་པོ་རྣམས་ལ་བསྔགས་པ་སྟེ།དེ་ཡང་སངས་རྒྱས
རྣམས་སྐུ་གསུམ་མཚན་ཉིད་པ་དང་།བྱང་སེམས་རྣམས་ཀྱང་རྗེས་མཐུན་ཐོབ་པས་དེ་སྐད་དུ་བྱ་ཞིང་།འདིས་བསྟན་བཅོས་འདི་ཉིད་ཀྱི་རྡོ་རྗེའི་གནས་བརྗོད་བྱ་ཟབ་རྒྱས་ཀུན་བསྡུས་ཏེ།གཞི་སྐུ
གསུམ་དབྱེར་མེད་ལྷུན་གྲུབ།ལམ་སྐུ་གསུམ་དབྱེར་མེད་ཟུང་འཇུག།འབྲས་བུ་སྐུ་གསུམ་དབྱེར་མེད་བདེ་བ་ཆེན་པོ་ངོས་བཟུང་བའོ།།དེ་ལྟར་མཆོད་པར་བརྗོད་པས།བསྟན་བཅོས་ཀྱི
རང་བཞིན་རྟོགས་པ།རྩོམ་པ་མཐར་ཕྱིན་པ།བློ་གྲོས་མཆོག་ཏུ་འགྱུར་བ།བར་ཆད་ཞི་བ།རང་ཉིད་དམ་པར་རྟོགས་པ་སྟེ་དགོས་པ་ལྔ་དང་ལྡན་པ་ཡིན་ནོ།།གཉིས་པ་ནི།བྱང་ཆུབ་འདོད
པའི་སྐྱེ་བོ་གང་ཡིན་པ་ནི་ཆོས་ཀྱི་སྐལ་པ་བཟང་པོ་ཅན་ཏེ།དེ་རྣམས་ཀྱིས་དོནྡ་དྨ་གཉེར་བར་བྱ་བ་གང་ཡིན་ན།ཐར་པའི་མཆོག་མི་གནས་པའི་མྱང་འདས་ཡིན་ཏེ།མྱང་འདས་དེ་ཉིད་དངོས
སས་བརྒྱུད་ནས་སྒྲུབ་པའི་ཐབས་མང་དུ་མཆིས་པ་ལས།ཀུན་གྱི་ནང་ནས་རྩེ་མོར་གྱུར་པ་སྟེ་དེ་ལས་གོང་ན་མེད་པ་ཞིག།དེང་སྲང་གི་དུས་འདིར་གཞུང་རྩོམ་པ་པོ་ཀུན་མཁྱེན་ཆོས་རྗེ་བདག་གིས

ཟབ་ཅིང་རྒྱ་ཆེ་བའི་ཚུལ་གྱིས་རབ་ཏུ་གསལ་བར་བྱའོ།།ཞེས་བརྩམ་པ་མཐར་ཕྱིན་པར་བྱ་བའི་ཕྱིར་དམ་བཅའ་བ་སྟེ།གཞན་དུ་བྱ་དཀའ་བ་དང་།སྒྱིད་ལུག་པ་དང་།
གཞན་གྱིས་འཚེ་བ་དང་།རང་གི་སྐྱོང་ལ་མཐོང་ནས་བར་མ་དོར་འདོར་བར་སེམས་པ་ལས་ཡོངས་སུ་བསྲུང་བའི་ཕྱིར་རོ།།བསྟན་བཅོས་འདིའི་དགོས་འབྲེལ་ནི།ཟ་བ་དང་རྒྱ་ཆེའི་གནས་ཀྱི
ཁྱད་པར་གང་ཞིག་འཁོར་བ་སྤང་ཞིང་ཐར་པ་བསྒྲུབ་པར་འདོད་པས་ཐོས་བསམ་བསྒོམ་གསུམ་གྱི་ངོ་བོ་གང་ཡིན་པ་ནི་འདིས་བརྗོད་བྱ།དེའི་རང་བཞིན་ལེའུ་ཉེར་གཉིས་ལས་ལེགས་པར་བརྟགས་ཏེ་འདི
ལ་བརྟེན་ནས་ཐར་ལམ་དུ་ཞུགས་པ་དགོས་པ།ཞུགས་པ་མཐར་ཕྱིན་པའི་བྱང་ཆུབ་འགྲུབ་པ་ཉིད་དགོས།དེ་དག་གཅིག་ལ་གཅིག་བརྟེན་ནས་འབྱུང་བ་འབྲེལ་བའོ།།གཉིས་པ་ལ།འཁོར
བའི་རང་བཞིན་སྤང་བྱར་བསྟན་པ་དང་།མྱ་ངན་ལས་འདས་པའི་རང་བཞིན་བླང་བྱར་བསྟན་པ་གཉིས།དང་པོ་ལ།སྣང་ཚོད་འཇིག་རྟེན་གྱི་བཀོད་པ་དང་།དེ་དག་གི་བདེ་སྡུག་གི
སྟང་ཚུལ་བསྟན་པ་གཉིས།དང་པོ་ལ།གཞི་གང་ལས་སྣང་བ་དང་།གང་སྣང་བའི་འཇིག་རྟེན་གཉིས།དང་པོ་ལ།གཞི་ཆོས་ཉིད་ངོས་བཟུང་བ་དང་།དེ་ལས་ཇི་ལྟར་སྣ

ཚུལ་གཉིས།དྲང་པོ་ནི།ཐོག་མའི་ཆོས་ཉིད་དེ་ཐོག་མ་མེད་པ་ནས་གནས་པས་འཕོ་འགྱུར་མེད་པ།ཉི་ཟླ་ལྟར་རང་བཞིན་གྱིས་འོད་གསལ་བའི་ལྷུན་གྲུབ་ཆེན་པོ་སྐུ་དང་ཡེ་ཤེས་འདུ་འབྲལ།།
མེད་པའི་བདེ་གཤེགས་སྙིང་པོ་ཉིད་ཡིན་ལ།དེ་ལ་འཁོར་འདས་ཀྱི་ཆོས་ཀུན་བརྟེན་པའི་ཆ་ནས་གནས་ལུགས་རློན་སྟི་ཀུནྡྲ་གཞི་ཞེས་བྱ།དེ་ཉིད་རང་བཞིན་གྱིས་སྟོང་ཞིང་བདག་མེད་པ་སྤོས
པའི་སྤྱོད་ཡུལ་ལས་འདས་པའི་འདུས་མ་བྱས་ཆེན་པོ།ཡེ་ནས་རྣམ་པར་དག་པ་ཉི་མཁའ་ལྟ་བུ་དེ་ཉིད་ཀྱི་ངང་གསྒོ་མ།རིག་པའི་བག་ཆགས་གཡོས་པས་སེམ་ཅན་རྣམས་འཁྲུལ་ཏེ།དེ་ཡང་ཐོག་མེད
ནས་གནས་པའི་འོད་གསཔ་ཆེན་པོ་ཉི་མ་ལྟ་བུ།འདུས་མ་བྱས་ཤིང་ཡེ་ནས་རྣམ་པར་དག་པ་ནམ་མཁའ་ལྟ་བུ་སྟེ།མཁའི་ཉིས་མཚོན་པའི་སྟང་སྟོང་ཟུང་འཇུག་ཆེན་པོ་འཁོར་འདས་ཀུན་ལ་ཁྱབ།
པའི་གཞི་དབྱིངས་དེར།འཁོར་ཆོས་ལས་དང་ཉོན་མོངས་པ་རྣམས་རྟེན་པ་མེད་པའི་ཚུལ་གྱིས་བརྟེན་པ་ནི་ཉི་མཁའི་ངོ་བོ་ལ་སྤྲིན་ཕུང་བརྟེན་པ་ལྟར་གཞི་ལ་མ་རེག་མ་འབྱོར་ལ་དེའི་ངང་ལ་གནས
པ་སྟེ།དོན་ལ་རང་བཞིན་མེད་པས་རྟེན་བརྟེན་པར་མ་གྲུབ་བཞིན་དུ་བརྟེན་པར་སྣང་བ་ནི་བཏགས་པ་སྟེ།རྒྱུད་བླ་མ་ལས།།ས་ནི་ཆུ་དང་ཆུ་རླུང་ལ།།རླུང་ནི་མཁའ་ལ་རབ་ཏུ་གནས།།མཁའ་ནི་

རླུང་དང་ཆུ་དག་དང་།།ས་ལི་ཁམས་ལ་གནས་མ་ཡིན།།དེ་བཞིན་ཕུང་པོ་ཁམས་དབང་རྣམས།།ལས་དང་ཉོན་མོངས་དག་ལ་བརྟེན།།ལས་དང་ཉོན་མོངས་ཚུལ་བཞིན་མིན།།
ཡིད་ལ་བྱེད་ལ་རྟག་ཏུ་གནས།།ཚུལ་བཞིན་མ་ཡིན་ཡིད་བྱེད་ནི།།སེམས་ཀྱི་དག་པ་ལ་རབ་གནས།།སེམས་ཀྱི་རང་བཞིན་ཆོས་རྣམས་ནི།།ཐམས་ཅད་ལ་ཡང་གནས་མ་ཡིན།།ཞེས་སོ།།།
མྱ་ངན་ལས་འདས་པའི་ཆོས་རྣམས་ཉི་མ་དང་ཟེར་ལྟར་དབྱེར་མེད་དུ་བརྟེན་ཏེ་ཡེ་ནས་འདུ་འབྲལ་མེད་པར་གནས་པའི་ཕྱིར་རོ།།གཉིས་པ་ལ།ཇི་ལྟར་སྣང་ཚུལ་དངོས།དེའི་རང་བཞིན
བརྟག་ཅིང་ཤེས་པར་གདམས་པ་གཉིས།དང་པོ་ལ།བག་ཆགས་གསུམ་གྱི་སྣང་བ་འབྱུང་ཚུལ་མདོར་བསྟན།དེ་རྒྱས་པར་བཤད་པ་གཉིས།དང་པོ་ནི།ཐོག་མེད་ཀྱི་མྱ་རིག་པའི་སྟོབས་ཀྱིས་མེད
བཞིན་ཀུན་ཏུ་བརྟག་པའི་གློ་བུར་གྱི་སྒྲིབ་པའི་སྤྲིནྡ་དང་འདྲ་བ།གཟུང་བ་དང་འཛིན་པར་འཁྲུལ་པ་མངོན་གྱུར་མིན་པའི་བག་ལྔ་ཉལ་ལང་བྱས།གཟུགས་སོགས་ཡུལ་དང་དེ་འཛིན་པའི་རྣམ་ཤེས་ཀྱི
ཚོགས་དོན་དང་རང་གི་ལུས་སུ་མེད་བཞིན་སྡང་བའི་བྲག་ཆགས་ཏེ།དེའི་དབང་གིས་རིག་པའི་རང་བཞིན་འོད་གསལ་བའི་སྙིང་པོ་མེ་ལོང་གི་སྟེང་དུ་རྡུལ་ཆགས་པ་ལྟར་བསྒྲིབས་ཏེ།དེ་ཡང་ཐོག་མེད

ནས་རྗེས་སུ་ཞུགས་པའི་མ་རིག་པ་ནི་མེད་བཞིན་ཡོད་པར་སྣང་བའི་རྣམ་རྟོག་ཙམ་ཡིན་པས་འདི་ཙམ་ན་ཡོད་མེད་ཅེས་བཞག་མི་ཤེས་ལ།དངོས་པོའི་དེ་ཁོ་ན་ཉིད་ཇི་བཞིན་མི་མཐོང་བའི་མ་རིག་པ་དེས་ཀུན
བརྟགས་གློ་བུར་གྱི་འཁྲུལ་པ་བསྐྱེད་ལ།དེ་ཡང་གཟུང་འཛིན་གྱི་བདེན་ཞེ་ན་ཕྲ་མོ་ནས་བརྩམས་ཏེ།བག་ཆགས་གསུམ་སྨིན་པའི་ཡུལ་དོན་ལུས་རགས་པ་སྣང་བའི་བར་གྱིས་སྣང་བ་དེ་ཡིས་ཁམས་སྒྲིབ
པ་སྟེ།སྒྱུ་འཕྲུལ་དྲ་བ་ལས།ཨེ་མ་ཧོ་བདེ་གཤེགས་སྙིང་པོ་ལས།།རང་གི་རྣམ་རྟོག་ལས་ཀྱིས་སྤྲུལ།།ཞེས་པ་ལྟར་རོ།།དེ་ལྟ་བུའི་འཁྲུལ་བ་མ་རིག་པ་བརྟག་ན་མེད་བཞིན་པ་ཡིན་པ་དེ་མེད
སྣང་སྒྱུ་མའི་རོལ་པ་ལྡན་སྐྱེས་ཀྱི་ཡེ་ཤེས་ལས་མི་འདའ་ཡང་འགྲོ་བ་རྣམས་དེས་འཁྲུལ་གཞི་བྱས་ཏེ་མེད་བཞིན་དུ་སྲིད་པར་འཁྱམས་པའོ།།དཔེ་དྷི་ལྟ་ནཱ་སྤྲིན་གྱིས་མཁའ་དབྱིངས་ལ་གནས
པའི་རློམ་པ་སྒྲིབ་པར་གྱུར་པ་ན་ཉི་མ་མི་སྣང་སྤྲིན་སྣང་བ་བཞིན་བུ་གདོད་མ་ནས་འོད་གསལ་བའི་དབྱིངས་དང་ཡེ་ཤེས་ཉི་མཁའ་ལྟ་བུ་དང་ཆོས་སྐུ་དང་གཟུགས་སུ་ལ་ཡོད་པའི་ཡོན་ཏན་ཚད་མེད་པ་དག་སོ་སྐྱེའི
གནས་སྐབས་ན་མྱི་མངོན་པར་འཁྲུལ་སྐང་སྤྲིན་འདྲ་བའི་བདེ་སྡུག་སྣ་ཚོགས་སུ་སྣང་བ་ཡིན་ནོ།།དེ་ལྟར་སེམས་ཀྱི་རང་བཞིན་འོད་གསལ་ཞིང་།སྒྲིབ་པ་སྦྱང་རུང་གློ་བུར་བ་ཡིན་ཏེ།རྣམ

འགྲེལ་ལས།སེམས་ཀྱི་རང་བཞིན་འོད་གསལ་ཉིད།།སྒྲིབ་པ་རྣམས་ནི་གློ་བུར་བ།།ཞེས་སོ།།དེ་བཞིན་དུ།འཇིག་རྟེན་ན་སྤྲིན་ལས་ཆར་བྱུང་སྟེ་དེས་ལོ་ཏོག་འཕེལ་བླར
བྱེད་པ་བཞིན་དུ།མ་རིག་གཟུང་འཛིན་གྱི་སེམས་སྤྲིན་འོད་གསལ་བའི་དབྱིངས་ལ་རབ་ཏུ་གཡོས་པས།འཁོར་བར་འདུ་བྱེད་པའི་དགེ་བ་དང་སྡིག་པའི་ལས་ཀྱི་ཆུར་བབས་པ་སྟེ་རབ་ཏུ་མང་པོ
བསགས་པ་དེས་བསྐྱེད་པའི་འབྲས་བླ་ནི་ཁམས་གསུམ་འཁོར་བའི་རང་བཞིན་ནོ་སྟེ།ལས་སྣང་སོ་སོར་བདེ་སྡུག་སྣ་ཚོགས་ཀྱི་ལོ་ཏོག་འཕེལ་བར་བྱེད་པ་ཡིན་ནོ།།གཉིས་པ་རྒྱས་བཤད་ལ།སྣང
བ་གསུམ་གྱི་རང་བཞིན་དངོས་བསྟན་པ་དང་།དེ་ལ་ལོག་རྟོག་དགག་པ་གཉིས།དང་པོ་ལ་བསྟན་བཤད་བསྡུ་གསུམ་ལས།དང་པོ་ནི།འཁོར་བར་མེད་བཞིན་འཁྲུལ་པའི་སྣང་བ་ཇི་སྙེད་པ་དེ
ཐམས་ཅད་ཀྱང་བསྡུ་ན་གནས་དོན་ལུས་ཀྱི་བག་ཆགས་གསུམ་དུ་འདུ་བ་ཉིད་ལས་ཞེས་སོ།།གཉིས་པ་ནི།ཐོག་མེད་ནས་བག་ཆགས་རྣམ་པ་མི་འདྲ་བ་གསུམ་ཀུན་གཞི་ལ་བཞག་པས་སྣང་བ་མི་འདྲ
་གསུམ་འབྱུང་སྟེ།དེ་ཡང་ཡུལ་གྱི་བག་ཆགས་སྣོད་བཅུ་དཀྱི་འཇིག་རྟེན་གྱིས་བསྡུས་པ་དང་།དེ་ལ་བརྟེན་པའི་གཟུགས་སོགས་ཡུལ་ལྔ་བློ་རྣམས་ནི་ཕྱི་ནང་གང་ནའང་མེད་ཀྱང་ཕྱི་རོལ་ནི་ཡོད་པ་ལྟར

ན་དུ་ཞེན་ནས་ཡུལ་དུ་བྱེད་པ་སྟེ།ཞེན་ཡུལ་ལ་འདི་ནི་གཟུགས་སོ་ཞེས་སོགས་ཕྱི་རོལ་དུ་རྟོག་པ་ནི་གཟུང་བའི་རྟོག་པའོ།།ནང་བ་དག་ཉིད་ཀྱི་སེམས་སུ་སྣང་བ་དྲོན་གྱི་བག་ཆགས་རྣམ་ཤེས་ཚོགས་བརྒྱད
དེ་བག་ཆགས་སྣ་ཚོགས་པའི་ཀུན་གཞི་ལ་བརྟེན་ཀུན་གཞིའི་རྣམ་ཤེས་དང་།དེ་ལས་མཆེད་པ་གཞན་རྣམས་ཏེ།དེ་དག་ལ་རྟོག་པ་ནི་འཛིན་པའི་རྣམ་རྟོག་གོ།།ཇི་ལྟར་འཛིན་པ་ཡིན་ཞེ་ན།ཀུན་གཞི
བག་ཆགས་ཀྱི་ས་བདེ།ངོ་བོ་ནི་མ་རིག་པ།རྣམ་པ་ཡུལ་སྣང་གང་དང་ཡང་མ་འཕེལ་བའི་རྟོག་མེད་ཙམ་དུ་གནས་པ་གཟུགས་མེད་པའི་བག་ཆགས་འཛིན་པ་ཡིན་ལ།དེའི་ངང་ལས་གསལ་དྲང་རིག
པའི་ཆ་ཙམ་ཡུལ་དང་མ་འབྲེལ་བ་ནི་ཀུན་གཞིའི་རྣམ་ཤེས་ཏེ་གཟུགས་ཀྱི་བག་ཆགས་འཛིན་ཅིང་།དེ་ལས་མཆེད་པའི་མིག་སོགས་སྒྲོ་ལྔའི་རྣམ་ཤེས་རྟོག་མེད་ཀྱང་གཟུགས་ཀྱི་ས་པའི་ཏིང་ངེ་འཛིན་གྱི
བག་ཆགས་འཛིན་ཏོ།།ཉོན་མོངས་པ་ཅན་གྱི་ཡིད་དང་།ཡིད་ཤེས་གཉིས་ཀྱིས་ནི་འདོད་པའི་བག་ཆགས་འཛིན་ཏེ།ཚོགས་བརྒྱད་པོ་དེ་དག་ཀྱང་རང་རང་གི་ཡུལ་རྟོག་མེད་དང་རྟོག་བཅས་ཀྱི་འཛིན་པ
ཡིན་པའི་ཕྱིར་སེམས་ཞེས་བྱ།དེས་ཀུན་ནས་བསླང་སྟེ་བསགས་པའམ་དེ་ལ་བརྟེན་པའི་དགེ་སྡིག་གི་ལས་རྣམས་ནི་སེམས་ལ་བག་ཆགས་པ་གསེར་ལ་གཡེའ་བཞིན་དུ་གནས་སོ།།ལུས་ཀྱི་བག་ཆགས།

འགྲོ་དྲུག་སོ་སོའི་གཟུགས་སམ་ལུས་སུ་སྣང་ཞིང་མངོན་པར་ཞེན་པ་སྟེ།དེ་ཡང་ལུས་བྱིང་ཙམ་དང་།དེ་ལྟ་བརྟེན་པའི་ཡན་ལག་དང་ཉིང་ལག་གི་ཚོགས་པ་ཐམས་ཅད་ལ་ལུས་ཞེས
བརྟག་གོ།ཐ་ན་རྨི་ལམ་དུའང་མེ་ཆུ་གཡངས་སོགལ་འཇིགས་ཤིང་འཛེམ་པ་དང་།སྡུག་བསྔལ་གྱི་རྣམ་པ་སྣ་ཚོགས་སུ་མྱོང་བར་བྱེད་པའོ།།གསུམ་པ་ནི།དེ་གསུམ་སོ་སོར་སྣང་བའི་དོན།
དེལྟར་ཀུནྡ་གཎྜཱིའི་སྟེང་དུ་བག་ཆགས་གསུམ་པོ་དེ་ཐོག་མ་མེད་པའི་དུས་ནས་བཞག་པ་དེ་ཡི་རྒྱུན་མཐུད་དེ་གོམ་པསྐུ་ཚེརབས་ཀུན་དུ་བག་ཆགས་ཉིད་མ་ཟད་ཀྱི་རིང་ལ་དེ་ཝཱརྱ་སྭཱདྦྷ་བྷཱུ་ཡཱིནྡ་ཏེ།མདོ་ལྡན
ལས།རྣམ་གསུམ་རྣམ་གསུམ་སྣང་བ་ཅན།ཞེས་སོ།།གཉིས་པ་ལོག་རྟོག་དགག་པ་ནི།ཐེག་ཆེན་གྱི་ཚུལ་མི་ཤེས་པ་དགྲ་སྣོད་བཅུད་འཁོར་འདས་ཐམས་ཅད་རང་གི་སེམྦ་ཡིན་ནོ་ལྷོ་སྟེ་ཡིན
ཞེས་མངོན་རློམ་བཅས་སྨྲ་བར་བྱེད་ལ།དེ་ལྟར་ན་ཐེག་ཆེན་ལས་སྣང་བ་རྣམ་པ་གསུམ་གསུངས་པའི་དོན་ལྷ་ཤིན་ཏུ་རྨོངས་ཏེ།སེམས་སུ་བག་ཆགས་བཞག་པ་དག་སེམས་ཡིན་གྱི།ལུས་དང་ཡུལ
དུ་བཞག་པ་དག་སེམས་ག་ལ་ཡིན།ཡིན་ན་སྐྱོན་མང་པོ་ཡོད་དེ།ལུས་སྣང་བ་ལྟར་ཡོད་རེག་གཟུགས་སུ་ཡོད་པ་ལྟར།སེམས་ཀྱང་དེར་ཐལ་བ་དང་།སེམས་བཞི་ནི་ལུས་ཀྱང་མཐོང་མི་རུང་བ

དང་།།སེམས་ལ་མདོག་དབྱིབས་སོགས་ཡོད་པར་ཐལ་བ་དང་།གཅིག་སངས་རྒྱས་པའམ་ངན་སོང་དུ་སོང་དུས།དེ་ལ་གང་སྣང་ཀུན་དེར་འགྱུར་བ་དང་།མང་པོ་སྣང་ཡུལ་གཅིག་པས་ཤེས་པ
གཅིག་ཏུ་འགྱུར་བ་དང་།